**СОФИЙСКИ УНИВЕРСИТЕТ „СВ. КЛИМЕНТ ОХРИДСКИ“**

**ФАКУЛТЕТ ПО КЛАСИЧЕСКИ И НОВИ ФИЛОЛОГИИ**

**––––––––––––––––––––––––––––––––––––––––––––––––––––––**

**П Р О Т О К О Л**

**от**

**междинно отчетно събрание на ФКНФ,**

**проведено на 11.12.2018 г. от 13.15 ч.**

**ПРЕДСЕДАТЕЛ проф. д.ф.н. МИРЕНА СЛАВОВА:**

Настоящото Общо събрание се свиква на основание чл. 43, ал. 2 от Правилника за устройството и дейността на Софийския университет „Св. Климент Охридски“ за провеждане на заседания.

Ще предложа на Вашето внимание дневния ред, обявен предварително в законовия срок. Той се състои от две точки:

1. ОТЧЕТ НА ДЕКАНСКОТО РЪКОВОДСТВО ЗА ПЕРИОДА ОКТОМВРИ 2017 ГОДИНА – ОКТОМВРИ 2018 ГОДИНА.
2. РАЗНИ.

Това е предложението за дневен ред, което ще подложа на гласуване.

Моля да гласувате за така изчетения дневен ред с вдигане на ръка.

За: пълно болшинство, против и въздържали се няма.

**ПРЕДСЕДАТЕЛ проф. д.ф.н. МИРЕНА СЛАВОВА:** Давам думата напроф. д-р Корнелия Славова, председател на Мандатната комисия, която да съобщи точните сведения за състоянието на кворума.

**Проф. д-р КОРНЕЛИЯ СЛАВОВА**: Уважаеми колеги, според чл. 12, ал. 4 от Правилника за устройството и дейността на Софийския университет необходимият кворум за редовното провеждане на Общото събрание е не по-малко от 2/3 от списъчния състав на събранието на нашия Факултет. Списъчният състав на Факултета е 240 души, в това число 200 преподаватели, 5 служители, 5 докторанти и 30 студенти (непълна квота), и се редуцира с 25 колеги, които отсъстват по уважителни причини (командировани, в отпуск по болест или майчинство). Когато ги извадим от общото число, остават 210 човека. Към 13.10 ч. са регистрирани 164 души и вече имаме необходимия кворум, който е не по-малко от 2/3 от списъчния състав (142 човека). На това основание можем да обявим заседанието на Общото събрание за редовно.

**ПРЕДСЕДАТЕЛ проф. д.ф.н. МИРЕНА СЛАВОВА:** Благодаря на проф. Славова и по точка първа давам думата на Декана на факултета, проф. д-р Мадлен Данова, която да ни запознае с отчета на деканското ръководство за изминалия период.

**Проф. д-р МАДЛЕН ДАНОВА:** Благодаря Ви, уважаема госпожо председател.

Уважаеми колеги, преподаватели, студенти и служители! *(Докладът на Декана проф. д-р Мадлен Данова е приложен към протокола.)*

**ПРЕДСЕДАТЕЛ проф. д.ф.н. МИРЕНА СЛАВОВА:** Благодаря Ви, госпожо Декан, за изчерпателния доклад! Преминаваме към изказвания и разисквания по доклада на деканското ръководство, имате думата, колеги. Заповядайте!

**Проф. д-р МАДЛЕН ДАНОВА:** Може би става въпрос по-скоро за допълнения, които да включим в доклада.

Тъй като не постъпиха въпроси и изказвания по доклада, проф. д.ф.н. Мирена Славова предложи да се премине към гласуването му.

Премина се към явно гласуване.

Отчетният доклад беше единодушно приет от членовете на Общото събрание.

1. **РАЗНИ.**

**ПРЕДСЕДАТЕЛ проф. д.ф.н. МИРЕНА СЛАВОВА** даде думата за изказвания.

Не постъпиха изказвания.

**Проф. д.ф.н. МИРЕНА СЛАВОВА** даде думата напроф. д-р Мадлен Данова да се изкаже от името на Деканското ръководство.

**Проф. д-р МАДЛЕН ДАНОВА** сподели, че предстои обсъждането на много нови неща, свързани с влизането в сила на новия Правилник за условията и реда за придобиване на научни степени и заемане на академични длъжности в СУ „Св. Климент Охридски“, очаква се Комисията по акредитация, провеждането на вътрешни одити по качеството и посещение на анкетьори, за което трябва да се съдейства.

**Проф. д-р МАДЛЕН ДАНОВА** благодари на всички преподаватели, студенти, докторанти и служители и ги покани на Коледното тържество на факултета, което ще се проведе на 20 декември 2018 г., и отправи пожелания за успешна нова година.

**Проф. д.ф.н. МИРЕНА СЛАВОВА** съобщи, че тъй като стази последна точка дневеният ред се изчерпа, закрива събранието.

*(Закрито в 15.20 ч.)*

ПРЕДСЕДАТЕЛ:

проф. д.ф.н. Мирена Славова

Протоколирал:

Ив. Кьосева